open-index/open-wikipedia-markdown huggingface dataset:
קוברה יורקת אדומה

**קוברה יורקת אדומה** (שם מדעי: *Naja pallida*) היא מין של קוברה יורקת הנפוצה באפריקה בעלת קשקשים ורודים-אדומים.
## מאפיינים
אורכה של הקוברה 0.7-1.2 מטר ועד 1.5 מטר. היא בעלת גוף ורוד-אדום עם גרון בעל רצועות של שחור ולבן ולפעמים היא מופיעה גם בכתום. הראש רחב והעיניים גדולות ומעוגלות עם אישונים לבנים. השיניים שלה יכולות לירוק ארס עד למרחק 2 מטר ולגרום לעיוורון למי שנפגע בעיניו. עם זאת השיניים עצמן ארסיות ויכולות לגרום לננשך בחילות, הקאות, התקפים והתעלפויות ובסופו של דבר, בהיעדר טיפול רפואי, גם מוות.

הקוברה חיה בטבע במזרח אפריקה בג'יבוטי, אריתריאה, סומליה, דרום מצריים, צפון ומזרח אתיופיה, צפון טנזניה, צפון סודאן וקניה. הם חיות בסוואנות, בדרך כלל ליד מקורות מים.

הקוברות הן חיות מהירות ואגרסיביות שביום נמצאות במסתור כמו מאורה, בור או קן של טרמיטים ובערב עולות לצוד. עם זאת הקטנים הם פעילי יום החיים באתרים שבהם לא שוכנים בוגרים, העלולים לטרוף אותם ללא כל בעיה.
הן ניזונות בעיקר מקרפדות וצפרדעים וגם מעכברים, ציפורים קטנות ונחשים אחרים שונים. הן מריחות את הטרף באמצעות הלשון הרגישה שלהן והורגות אותו עם שיני הארס הגדולות. באזורים מסוימים הן ניזונות מלולי תרנגולים מקומיים.

הקוברה היא מין מאוד קטלני אם הוא מכיש מקרוב ויכול להרוג בקלות, אך הוא מתרחק בדרך כלל מהאדם ומקרי המוות נדירים. רוב הטורפים מעדיפים לא להתעסק איתו וכשטורף תוקף אותו הנחש מרים את צווארו, יורק ונושף ואז יורק את הארס מבין שיניו.

## קישורים חיצוניים

* קוברה יורקת, באתר פתניים 

## הערות שוליים

קטגוריה:בעלי חיים שתוארו ב-1896
קטגוריה:פתניים
קטגוריה:טנזניה: זוחלים
קטגוריה:קניה: זוחלים
קטגוריה:טקסונים שתוארו בידי ז'ורז' אלבר בולנז'ר
קטגוריה:זוחלים בסוואנה האפריקנית
קוברה טבעתית

**קוברה טבעתית** (שם מדעי: *Hemachatus haemachatus*) היא מין של נחש יורק גדולה ממשפחת הפתניים, החיה בדרומה של אפריקה. אף על פי ששמה הוא קוברה, היא שייכת לסוג יחידאי נפרד.

## מאפיינים
זהו נחש גדול המגיע לאורך 110-90 ס"מ וצבעו שחור כהה בדרך כלל עם בטן אפורה ועל הצוואר שתיים שלוש רצועות פסים לבנות שנתנו לקוברה את שמה. הקשקשים פחות נוקשים ובולטים משאר סוגי הקוברה. 

הקוברה היא מין מדברי החי באזור הכף של דרום אפריקה ובלסוטו, בטרנסקאי, בקוואזולו-נטאל, בחאוטנג, במערב סווזילנד ובמערב מוזמביק וזימבבואה. 

הקוברה היא אוכלת בשר והיא ניזונה בעיקר מקרפדות שונות. היא תאכל גם יונקים קטנים, דו-חיים נוספים וזוחלים אחרים כולל נחשים ואף קוברות אחרות.

לקוברה הבוגרת מעט מאוד אויבים בטבע, ביניהם ישנם עופות דורסים, נמיות, לטאות כוח ונחשים גדולים יותר. הקוברה מקשיחה את צווארה כלפי מעלה ופורשת את רצועות העור ופולטת יריקה מבהילה כדי להבריח את התוקף שעלולה לגרום לעיוורון אם היא פוגעת. אם זה לא עובד היא נמלטת אל בין הסלעים. 

לקוברה הטבעתית יש יכולת להעמיד פני מת, ואז לתקוף אם הוא מופרע, תכונה ההופכת אותו לנחש מתעתע ומסוכן ביותר. הנחש נחשב למאוד ארסי והוא יכול לירוק את הארס למרחק של 3 מ' עד לעיני התוקף ולגרום לעיוורון זמני וכאבים עזים. לעור היריקה לא עושה הרבה נזק. עם זאת אם הקוברה נושכת הנשיכה ארסית ויכולה להרוג במהירות אנשים שהבהילו אותה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1790
קטגוריה:טקסונים שתוארו בידי פייר ז'וזף בונאטר
קטגוריה:פתניים
קטגוריה:זוחלים יחידים בסוגם
קטגוריה:דרום אפריקה: זוחלים
קטגוריה:זימבבואה: זוחלים
קטגוריה:מדבר קלהרי: בעלי חיים
קוברה חוטמנית

**קוברה חוטמנית** (שם מדעי: *Naja annulifera*) היא מין של קוברה ממשפחת הפתניים והיא נחש ארסי מאוד החי בדרום אפריקה.

## מאפיינים
אורכה של הקוברה 1.2-1.8 מ' בממוצע ועד 2.5 מ'. היא בעלת צבע אפור, חום ואף כחול והבטן צהובה. על הגרון ישנם פסים שחורים-צהובים והראש מעוגל. עם זאת החוטם של הקוברה יותר רחב מקוברות אחרות, מה שנתן לה את שמה.

נחש זה פחות נפוץ מקרוביו והוא חי בדרומה של אפריקה בסוואנות, ערבות צחיחות וגם במדבריות בדרום אפריקה, בדרום מוזמביק, במזרח בוצוואנה, במלאווי, בזימבבואה ובסווזילנד. הקוברה מעדיפה לפעול בלילות והיא שוכנת באזורים הקרובים למים.

ביום היא חיה במאורות באדמה או בקן של טרמיטים והצעירים מתרחקים מהבוגרים שיכולים לאכול אותם, ולכן יוצאים לפעילות ביום. בעת סכנה הקוברה יכולה להתרומם לגובה של 0.5 מ' ולפרוש רצועות עור גדולות משני צידי הצוואר. ההכשה שלה מהירה ביותר והיא עשויה לגרום למוות תוך שעה אם לא תינתן לנשוך עזרה.

הקוברה משתמשת בארס בעיקר בשביל להרוג את טרפה הכולל יונקים קטנים, עופות, זוחלים כולל נחשים קטנים יותר (בעיקר מהמין ביטיס מתנפח) ודוחיים. היא אינה בוחלת גם בקניבליות. היא עצמה עלולה להיטרף על ידי דורסים שונים כמו החיוויאי ונחשים גדולים יותר.

## קישורים חיצוניים

* קוברה חוטמנית באתר toxinology

קטגוריה:בעלי חיים שתוארו ב-1854
קטגוריה:טקסונים שתוארו בידי וילהלם פטרס
קטגוריה:פתניים
קטגוריה:דרום אפריקה: זוחלים
קטגוריה:זמביה: זוחלים
קטגוריה:מלאווי: זוחלים
קטגוריה:זוחלים בערבות אפריקה שמדרום לסהרה
שמורה (מתמטיקה)

במתמטיקה ובמדעים מתמטיים, **שְׁמוּרָה** (בלועזית: **אִינְוָורִיאָנְט**)  היא תכונה של אובייקט מתמטי או של מחלקת אובייקטים שאינה משתנה תחת פעולה או טרנספורמציה מסוימת (או משפחת טרנספורמציות). אם ערכה של השמורה שונה בין שני מצבים, זו ראיה לכך שאי אפשר לעבור ביניהם באמצעות ביצוע הטרנספורמציות המותרות. כך למשל, צלעותיו וזויותיו של משולש אינן משתנות תחת פעולות הזזה, שיקוף או סיבוב, לכן הן אינווריאנטיות תחת הפעולות האלה. 

שמורות משמשות במגוון תחומים במתמטיקה, כגון גאומטריה, טופולוגיה ואלגברה: כמה משפחות של טרנספורמציות מוגדרות דווקא על ידי השמורות שלהן; למשל: העתקה קונפורמית מוגדרת כטרנספורמציה על המישור המשמרת זוויות בין עקומות. כמו כן גילוי שמורות הוא שלב משמעותי בתהליך של סיווג עצמים מתמטיים. בין הדוגמאות היסודיות ביותר לשמורות: מספר, ממד ומידה. 

זיהוי של שמורת זוגיות, באופנים שונים, מאפשר לפתור כמה חידות מוכרות:
# חידת ה-15, שסחפה את אירופה בסוף המאה ה-19, מבקשת לסדר לוח בגודל 4 על 4 שבו 15 לוחיות ממוספרות ולוחית אחת חסרה. במצב ההתחלתי כל הלוחיות במקומן, למעט זוג אחד של לוחיות, שהוחלף. כל שני צעדים רצופים במשחק מחליפים שלוש לוחיות באופן מחזורי. החלפה כזו היא תמורה זוגית, ולכן הזוגיות של מצב המשחק נשארת קבועה לאורך כל מספר זוגי של מהלכים. אבל כדי שהלוחית החסרה תחזור למקומה, מספר המהלכים מוכרח להיות זוגי - ומכאן שאי אפשר לסדר את הלוח בשום דרך.
# בכד יש כדורים שחורים ולבנים. בכל צעד מוציאים באקראי שני כדורים, ומחזירים אחד במקומם: מחזירים כדור לבן אם שני הכדורים שווי-צבע, וכדור שחור אם הם בצבעים שונים. באיזה צבע יהיה הכדור האחרון? הפתרון הוא שבכל צעד, הזוגיות של מספר הכדורים השחורים נשמרת, וממילא הכדור האחרון יהיה לבן אם בתחילה היה מספר זוגי של כדורים שחורים, ושחור אחרת.
# ב"אתגר שלוש הכוסות" מונחות לפני השחקן שלוש כוסות, מהן אחת הפוכה ושתיים ישרות, ועליו לסדר את הכוסות כך שכולן תהיינה ישרות. אלא שבכל צעד מותר להפוך בדיוק שתי כוסות. גם כאן, הזוגיות של מספר הכוסות ההפוכות אינה משתנה בכל צעד, וממילא אי אפשר לעבור ממצב שבו יש כוס אחת הפוכה למצב שבו אין כוסות כאלה.

## ראו גם
* נקודת שבת
* שמורות של קשרים
* משפט נתר (פיזיקה), המגדיר את הקשר בין שמורות לסימטריה
* סקלר (פיזיקה)

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מושגים במתמטיקה
הגביע הארץ-ישראלי 1942

**הגביע הארץ ישראלי 1942** הייתה התחרות ה-13 מאז היווסדה. המשחקים החלו ב-14 בפברואר 1942 והסתיימו ב-4 ביולי 1942. בתחרות השתתפו 27 קבוצות. לאור הנוכחות המוגברת של הצבא הבריטי גדל באופן משמעותי מספר הקבוצות הבריטיות שהשתתפו בתחרות. חלק מהקבוצות הוקמו רק לצורך התחרות ונקראו על שם של הקפטן.

ערעור של מכבי חיפה על תוצאות המשחק נגד הפועל פתח תקווה עצר את קידום התחרות בכחודשיים. בנוסף לכך הייתה בעיה עם תוצאת משחק רבע הגמר בין מכבי תל אביב לבין קבוצת שבב אל ערב מחיפה. המשחק בין הקבוצות הסתיים לאחר הארכה בתוצאה 4–7 לטובת מכבי. אומנם הקבוצה החיפאית טענה שלטובת מכבי שיחקו כדורגלנים שבגלל גילם היו צריכים להתגייס והיה אסור לשתף אותם במשחק. החלטת ההתאחדות הייתה שיש לאשר את תוצאת המשחק אך לפסול את מכבי מהשתתפות בהמשך התחרות.

בית"ר תל אביב זכתה בגביע בפעם השנייה תוך ניצחון 12:1 על מכבי חיפה.

## התוצאות
### השלב הראשון
בשלב זה נערכו 11 משחקים.

### שלבי הגמר

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה. קבוצות חיפה לא השתתפו במסגרת הליגה ובמקום זאת התמודדו ביניהן במשחקי "גביע חיפה".

## משחק הגמר

## קישורים חיצוניים
* 

קטגוריה:תחרויות כדורגל ב-1942
קטגוריה:1942 בארץ ישראל
קטגוריה:עונות בגביע הארץ-ישראלי בכדורגל
כנעאן

**כנעאן** הוא שם משפחה בערבית הקיים בקרב ערביי ארץ ישראל שמתייחס לחמולה בעראבה שלפי המסורת של בניה אביהם הקדמון הגיע מעבר הירדן והתגורר בהר כנען בטרם יסד את היישוב הערבי בעראבה. מסורת אחרת קושרת את מוצא החמולה בנוצרים מסוריה (יש שטוענים מחאלב ויש שטוענים מחומס).

## ראו גם
* כנען
* 

## הערות שוליים

קטגוריה:שמות פרטיים ערביים לגברים
קטגוריה:שמות משפחה ערביים
גביע המלחמה 1943

**גביע המלחמה 1943** הייתה התחרות ה-14 מאז תחילת משחקי גביע. המשחקים הסתיימו ב-16 באוקטובר 1943. בתחרות השתתפו 26 קבוצות. בניגוד לתחרויות קודמות, הפעם הקבוצות המשתתפות חולקו ל-4 אזורים. מנצחי האזורים נפגשו למשחקי חצי הגמר.

הקבוצה של הצבא הבריטי גאנרס, חיפה זכתה בגביע.

## התוצאות
### השלב הראשון
#### אזור חיפה
בתחרות אזורית השתתפו 5 קבוצות.

#### אזור השומרון
בתחרות אזורית השתתפו 4 קבוצות.

#### אזור ירושלים
בתחרות אזורית השתתפו 5 קבוצות.

#### אזור הדרום
בתחרות אזורית השתתפו 12 קבוצות.

הערה: הקבוצה שאירחה את המשחק במגרשה הביתי צוינה כראשונה בכל זוג.

### שלבי הגמר

## קישורים חיצוניים
* תיאור משחק הגמר
* סיקור התחרות
* סיקור המשחק שבגללו בית"ר הורחקה מהתחרות

קטגוריה:תחרויות כדורגל ב-1943
קטגוריה:1943 בארץ ישראל
קטגוריה:עונות בגביע הארץ-ישראלי בכדורגל
קוזידו

ממוזער|קוזידו
**קוזידו** (בפורטוגזית: **Cozido**; נהגה בפורטוגזית אירופאית: [kuziðu] ובפורטוגזית ברזילאית: [kuzidu]) הוא תבשיל מסורתי פורטוגזי של נתחי בשר מסוגים שונים וירקות. לתבשיל וריאציות שונות ברחבי פורטוגל והוא נחשב למאכל פורטוגזי מסורתי.

## רקע
מקורו של התבשיל הוא באזור ביירה בפורטוגל. זהו תבשיל קדירה עשיר שכולל בדרך כלל נתחי בשר בקר, בשר חזיר, שאריות בשר שונות, נקניקים מעושנים וחלקי עוף. בקדירה עצמה מבושלים גם גזר, לפת, אורז, תפוחי אדמה, וכרוב ירוק. התבשיל מוגש לעיתים קרובות עם שמן זית ויין אדום. באיים האזוריים נהוג להניח את הקדרה עם המצרכים בבורות שנחפרו לשם כך בשטחים עם פעילות גיאו תרמית עשירה. התבשיל מתבשל עקב החום הרב השורר בבטן האדמה ובישולו אורך מספר שעות.

## ראו גם

* צ'וריסו
* לינגויסה

## קישורים חיצוניים

קטגוריה:המטבח הפורטוגזי
קטגוריה:מאכלי בשר
קטגוריה:מאכלי בשר חזיר
ADC

[left|ממוזער|[מעגל משולב המשמש כממיר ADC]]
**ADC** (ראשי תיבות של **A**nalog-to-**D**igital **C**onverter; נקרא גם: **A/D** או **A to D**; בעברית נקרא גם **דוגם** או **ממיר אנלוגי לדיגיטלי**) הוא התקן אלקטרוני המבצע המרה של אות אנלוגי לאות דיגיטלי. דוגמה נפוצה לשימוש בדוגם היא בהמרת אנלוגי שנקלט על ידי מיקרופון ומייצג קול, לאות דיגיטלי אשר ניתן לעיבוד ושמירה באמצעים ממוחשבים.

ההמרה כרוכה בקוונטיזציה של המידע הנכנס ולכן בהכרח הוא מוסיף אלמנט של שגיאה. בנוסף, במקום לבצע המרה בצורה רציפה, ADC מבצע המרה מחזורית, כשהוא דוגם את האות הנכנס. התוצאה היא רצף ערכים מספריים אשר הומרו מאות אנלוגי, רציף בזמן ובאמפליטודה, לאות דיגיטלי, עם זמן ואמפליטודה דיסקרטיים.

הפעולה ההפוכה לזו של ה־ADC היא המרה מדיגיטלי לאנלוגי, על ידי מכשיר DAC.


קובץ:Flash ADC.png|מבנה אפשרי למעגל דגימה המפיק 2 סיביות
קובץ:ADC Symbol.svg|סימול מקוצר של ADC בתחום האלקטרוניקה
קובץ:3-bit resolution analog comparison.png|אות אנלוגי (בצבע אדום) והדגימה שלו ל-3 סיביות (בצבע כחול)


## ראו גם
* ממיר דיגיטלי לאנלוגי
* דיגיטציה
* עיבוד אותות ספרתי
* מודם

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מעגלים חשמליים
קטגוריה:עיבוד אותות ספרתי
קטגוריה:אלקטרוניקה
קטגוריה:אפנון
הרלד פלר

**הרלד פלר** (בגרמנית: **Harald Feller**; 1913, ברן - 2003), היה חסיד אומות העולם משווייץ שפעל בהונגריה.

## קורות חיים

### בתקופת מלחמת העולם השנייה
במרץ 1944 כבשו הגרמנים את הונגריה. פלר היה המזכיר הראשון בשגרירות שווייץ בהונגריה, ולאחר מכן כיהן כממונה על היחסים בין המדינות. הוא פעל עם קרל לוץ להצלת יהודים. מסוף 1944 ואילך היה פלר מעורב במספר מבצעי הצלה של יהודים. הוא סיכן את חייו כדי להציל אזרחים שווייצרים שהיו נשואים ליהודים הונגריים. הוא הצליח להציל מספר יהודים ממחנה מעבר בו הוחזקו, וכן הצליח להציל קבוצת יהודים ולהעבירם לשווייץ. 

מאוקטובר 1944 ואילך החביא פלר בביתו משפחה של יהודים הונגרים - בני משפחתו של הסופר גאבור דבצרי  - וכן חיילים הונגריים שערקו מהצבא. כמו כן סייע פלר למחתרת הציונית בהונגריה. הוא סיפק לאנשי המחתרת מכתבי הגנה חתומים ובהם נותרה שורת המוגן ריקה, למילוי על ידי אנשי המחתרת לפי הצורך.

בסוף דצמבר 1944 נעצר פלר על ידי אנשי צלב החץ ההונגריים ועוּנָּה. למרות זאת המשיך בפעילות ההצלה שלו עד הגעת הצבא האדום להונגריה. בפברואר 1945 נעצר על ידי הצבא האדום ונשלח כאסיר למוסקבה עם עוד אנשים מהשגרירות השווייצרית. בפברואר 1946 שוחרר במסגרת עסקת חילופי אסירים, והוחלף עם שווייצרים נוספים בתמורה לטייסים סובייטיים שמטוסם התרסק בשווייץ.

## הכרה
בשנת 1999 הכיר יד ושם בפלר בתור חסיד אומות העולם.

## קישורים חיצוניים
* 

קטגוריה:שווייצרים חסידי אומות העולם
קטגוריה:מצילים בשואה: הונגריה
קטגוריה:דיפלומטים
קטגוריה:שווייצרים שנולדו ב-1913
קטגוריה:נפטרים ב-2003
גביע המלחמה 1944

**גביע המלחמה 1944** הייתה התחרות ה-15 מאז תחילת תחרויות הגביע. המשחקים החלו ב-19 בפברואר 1944 אך בגלל הדחיות הסתיימו רק ב-13 בינואר 1945. בתחרות השתתפו 18 קבוצות. 

הפועל תל אביב זכתה בגביע בפעם השישית.

## התוצאות
### השלב הראשון
בשלב זה נערכו 11 משחקים.

### שלבי הגמר

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה. קבוצות חיפה לא השתתפו במסגרת הליגה ובמקום זאת התמודדו ביניהן במשחקי "גביע חיפה".

## משחק הגמר

## קישורים חיצוניים
* פסילת בית"ר מהשתתפות בגביע
* תיאור משחק הגמר

קטגוריה:תחרויות כדורגל ב-1944
קטגוריה:1944 בארץ ישראל
קטגוריה:עונות בגביע הארץ-ישראלי בכדורגל
צבע מכפלת

250px|ממוזער|חיילים אוסטרים בעלי מדים לבנים וצבע מכפלת כחול, המשייך אותם לרגימנט הרגלים הרביעי.
**צבע מכפלת** (באנגלית: **Facing colour**) היא טכניקה הנהוגה במדי צבאות אירופה, לפיה הדפנות והקפלים בג'אקט המדים הם בצבע שונה מצבע הג'אקט, מה שהתפתח לכדי שיטה מורכבת לזיהוי שיוך הלובש ליחידה צבאית מסוימת.

תחילה השוני בצבע נבע מאופן תפירת המדים כאשר הבטנה הייתה בצבע אחר. במהלך המאה ה-18 מדינות רבות באירופה החלו לייצר מראש מדים עם צבע בטנה שונה ליחידות שונות, לחלופין צבע המכפלת סימל סוג יחידה או מעמד מיוחד של היחידה (כגון יחידת משמר). המסורת הזו הפכה לנפוצה ומורכבת עד כדי כך שבשדה הקרב היה ניתן לזהות את היחידה והמקצוע של כל חייל ביחידה, על פי שילוב צבע המכפלת וצבע המדים שלו. למעשה צבע המכפלת הפך לאלמנט משלים למדים הצבעוניים של המאה ה-18 ומחצית המאה ה-19, החשיבות הצבאית של זיהוי חיילים בשדה קרב נבע מאופי הלחימה בתקופת אבק השריפה, נוכח הראות המוגבלת על ידי ענני העשן שיצרו המוסקטים הראשונים.

לקראת סוף המאה ה-19 צבאות רבים החלו לזנוח את המדים הצבעוניים לטובת מדים משתלבים יותר בסביבה (צבע ירוק או חאקי), זאת נוכח התקדמויות בטכנולוגיית הנשקים שהפחיתו את פליטת העשן, כך שהצורך לזהות את החיילים ירד והחל צורך להסוותם. מאותה הסיבה נעלמו גם צבעי המכפלת כחלק ממדי השירות והקרב, אך עם זאת השימוש בצבעי מכפלת נמשך גם כיום במספר צבאות על גבי מדים יצוגיים ומדי שרד.

כיום ישנם מספר צבאות ברחבי העולם שעושים שימוש בצבעי מכפלת על גבי מדי שרד, אך בדרך מודרנית יותר, שכן לרוב מדובר בצבע המופיע בצווארון המדים ובקצוות השרוולים (ידה) ולא בכפל של ממש.

## דוגמאות היסטוריות

Soldier_of_8th_regiment_1742.jpg|חייל מרגימנט הרגלים השמיני (של המלך), בריטניה, 1742
Royal Regiment of foot.jpg|חייל מרגימנט הרגלים המלכותי, בריטניה, 1742
Napoleon Grenadier and Voltigeur of 1808 by Bellange.jpg|גרנדיר ווולטיגר צרפתיים, 1808
2013-03-05-Van Breugel Douglas 1866.jpg|יגר הולנדי, 1815


## דוגמאות כיום

Bermuda Regiment Band.png|חיילי רגימנט ברמודה המלכותי, הצבא הבריטי
Members of the Kofi Annan International Peacekeeping Training Center honor guard stand in formation during a welcoming ceremony for Ivory Coast Gen. Soumaila Bakayoko, the Economic Community of West African 130626-A-ZZ999-010.jpg|חיילי משמר הכבוד, גאנה
State Opening of Parliament 2015 (18142150176).jpg|חיילי משמר הגרנדירים, הצבא הבריטי
Cavalaria de Braga 01.jpg|חיילי רגימנט הפרשים השישי, פורטוגל


## ראו גם
* ואפנפרבה
* טלאי צווארון

קטגוריה:מדי צבא
אן-מרי אים הוף-פיגה

**אן-מרי אים הוף-פיגה** (בצרפתית: **Anne-Marie Im Hof-Piguet**; 1916, מרטיני – 2010, ברן), הייתה פעילת זכויות אדם וחסידת אומות העולם משווייץ שפעלה בצרפת.

## קורות חיים
אן-מרי פיגה סיימה את לימודי התואר השני באוניברסיטת לוזאן.

### בתקופת מלחמת העולם השנייה
בין השנים 1942–1944 עבדה פיגה בבתי ילדים, בהם בית היתומים שאטו דה לה היל (Château de la Hille) בדרום-מערב צרפת, מעון שנתמך על ידי הצלב האדום השווייצרי .

באוגוסט 1942 עצרה המשטרה הצרפתית חלק מהילדים היהודים ששכנו במעון. הילדים גורשו למחנה ורנה אך שוחררו עקב התערבותם של מוריס דובואה וארגונו, וכן של רוזלי נף, מנהלת בית היתומים, שהוכרה אף היא לימים בתור חסידת אומות העולם.

בנובמבר 1942 השתלטו הגרמנים על דרום צרפת ומשטר וישי פסק מלהתקיים. בשנת 1943 היו בבית הילדים כ-120 ילדים יהודים מתוך כ-800 יתומים. ילדים יהודים אלה נמלטו מגרמניה לבלגיה אחרי ליל הבדולח וכעת שהו שוב באזור שבשליטת הגרמנים ועמדו בסכנת גירוש למחנות ההשמדה.

משפחתה של פיגה התגוררה באזור הגבול בין צרפת לשווייץ, סמוך לכפר שאפל-דה-בואה . אביה וסבה של אן-מרי היו יערנים והיא הכירה את האזור היטב. רוזלי נף וז'רמן אומל מבית היתומים שאטו דה לה היל הבריחו ילדים מבית היתומים אל פיגה, והיא הבריחה את הילדים דרך היער אל שווייץ. זאת עשתה בהסתייעה בשתי האחיות ויקטואר ומדלן קורדייה (Cordier) שחיו בשמפניול  והוכרו לימים אף הן בתור חסידות אומות העולם.

### לאחר המלחמה
לאחר המלחמה הייתה פיגה מורה בקנטונים וו ובזל-שטאדט בשווייץ. בשנת 1947 נישאה לאולריך אים הוף ומאז עבדה בתור מורה בברן. בשנת 1959 הייתה שותפה בייסודו של ארגון Swisscontact - ארגון רווחה וסיוע בינלאומי. בשנת 1985 פרסמה את זכרונותיה ובהם תיאור ימיה בשורות הצלב האדום. בשנת 1998 קיבלה פרס על ספרה, ואת כספי הפרס השקיעה בייסוד מוסד ללימודי זכויות האדם, Akademie der Menschenrechte. ארכיונה נמצא בארכיון המכון הטכנולוגי של ציריך.

## הכרה
בשנת 1990 הכיר יד ושם באים הוף-פיגה בתור חסידת אומות העולם.

## קישורים חיצוניים
* 

קטגוריה:שווייצריות חסידות אומות העולם
קטגוריה:מצילים בשואה: צרפת
קטגוריה:בוגרי אוניברסיטת לוזאן
קטגוריה:ילידות 1916
קטגוריה:שווייצרים שנולדו ב-1916
קטגוריה:נפטרות ב-2010
קטגוריה:נפטרים ב-2010
ליונל ווטסון

[שמאל|ממוזער|250px|קברו של ליונל ווטסון ב[מתחם בתי הקברות בחיפה|בית הקברות של הקהילה המשיחית בחיפה]]
**ג'ון ליונל אייריי ווטסון** (**John Lionel Airay Watson**; 1901–1969) היה מהנדס העיר חיפה בשנים 1934–1951.

## ביוגרפיה
ליונל נולד בניו זילנד לכומר פרוטסטנטי. למד הנדסה אזרחית באנגליה ושרת במספר מועצות מקומיות וכן בדרום אפריקה. בשנת 1934 הגיע ווטסון לארץ ישראל והשתקע בחיפה, ולאחר הקמת נמל מים עמוקים בעיר הועבר למחלקת ההנדסה בעיריית חיפה כדי לעמוד בראשה. בין השנים 1945-1944 כיהן כנשיא מועדון הרוטרי החיפאי.

בשנת 1948, עם תום המנדט הבריטי בארץ ישראל, לא עזב ווטסון את הארץ כשאר אנשי המינהל הבריטים אלא נשאר לשרת בעירייה. ווטסון כיהן בתפקידו עד לשנת 1951 עת מונה, בשנת 1952, למהנדס כבישים במע"צ ומאוחר יותר כמהנדס תברואה ראשי במשרד הבריאות.

ווטסון הטביע את חותמו על התכנון האורבני של חיפה, דגל בתפיסות ההנדסה והאדריכלות המודרניות והרבה ליישם את נושא השטחים הציבוריים הפתוחים במרחב העירוני. כמו כן הוא נטל חלק משמעותי בבחירת סמל העיר חיפה.

ווטסון נשא לאישה את רבקה, שהייתה מזכירתו במשך 10 שנים. 

ליונל ווטסון נפטר בשנת 1969 ונקבר בבית הקברות של הקהילה המשיחית שבחיפה. על שמו אחד הרחובות הראשיים בשכונת רמת בגין בעיר, ו"קרן ווטסון" - קרן מלגות במועדון הרוטרי החיפאי.

## לקריאה נוספת

* Kolodney, Z., (2012) ‘‘Between Landscape Production and Representation”. The Journal of Architecture (JoA), themed issue on ‘Critical Perspectives on Landscape’, (17:1) pp. 97-118


## קישורים חיצוניים
* 
* ליונל ווטסון, בספרו של דוד הכהן "עת לספר", עמ' 32 - 33 

## הערות שוליים

קטגוריה:מהנדסים ארץ-ישראלים
קטגוריה:ניו זילנדים
קטגוריה:חיפה: אישים
קטגוריה:אנשי שלטון בריטים בתקופת המנדט
קטגוריה:מהנדסי רשויות מקומיות בישראל
קטגוריה:מהנדסי ערים בתקופת המנדט
קטגוריה:אישים הקבורים בחיפה
קטגוריה:ילידי 1901
קטגוריה:נפטרים ב-1969
פרידה אימפקובן

**פרידה קובלר-אימפקובן** (בגרמנית: **Frieda Impekoven**; 1880, ציריך – 1965), הייתה חסידת אומות העולם משווייץ שפעלה בגרמניה.

## קורות חיים
פרידה קובלר-אימפקובן, ילידת שווייץ, הכירה את השחקן והסופר הגרמני טוני אימפקובן  ונישאה לו. השניים התגוררו בפרנקפורט. אימפקובן הייתה גיסתה של סבין אימפקובן , כוכבת ראינוע גרמניה. בתה הייתה הרקדנית והזמרת נידי אימפקובן . פרידה אימפקובן עבדה בתור במאית בתיאטרון בפרנקפורט. היא ובני משפחתה היו מבקרים חריפים של הנאציונל-סוציאליזם ושל רדיפת היהודים.

### בתקופת מלחמת העולם השנייה
בשנת 1943 סייעה אימפקובן למספר יהודים. באחד המקרים הגיעה לבקר אלמנה יהודייה מספר פעמים לאחר שזו גורשה לבית יהודים. עקב ביקוריה נחקרה על ידי הגסטפו, אך למזלה זיהה אותה אחד החוקרים בתור אמה של נידי אימפקובן, והיא שוחררה. במקרה אחר עמדה אימפקובן לצאת לסיבוב הופעות של בעלה בשטרסבורג וכשפנתה אליה צעירה יהודיה למחצה וביקשה סיוע מכיוון שאמה היהודיה עמדה להיות מגורשת למזרח. אימפקובן הציעה להסתיר את האם בדירתה עד שישובו מסיבוב ההופעות, וכן סיפקה מזון למסתתרת. עד שובה של אימפקובן לפרנקפורט כבר מצאה היהודיה מסתור בשטוטגרט.

### לאחר מלחמת העולם השנייה
לאחר מות בעלה בשנת 1947 שבה פרידה אימפקובן לשווייץ.

## הכרה
בשנת 1966 הכיר יד ושם בפרידה אימפקובן בתור חסידת אומות העולם.

## קישורים חיצוניים
* 

קטגוריה:שווייצריות חסידות אומות העולם
קטגוריה:מצילים בשואה: גרמניה
קטגוריה:ילידות 1880
קטגוריה:נפטרות ב-1965
מרטי ריברולה

**מרטי ריברולה אי בטלייר** (בקטלאנית: **Martí Riverola i Bataller**, נולד ב-26 בינואר 1991 בברצלונה שבספרד) הוא כדורגלן ספרדי-קטלאני שמשחק כקשר בקבוצת אנדורה. ריברולה גדל במחלקת הנוער של ברצלונה ושיחק בקבוצת המילואים של המועדון, ברצלונה אתלטיק, לפני שעבר לבולוניה 1909.

## קריירה
ריברולה נולד בברצלונה וכבר בגיל 6 הצטרף למחלקת הנוער של הקבוצה הבכירה בעיר, ומהבכירות בכדורגל בספרד, ברצלונה. תחילה שיחק כחלוץ, וכעבור מספר שנים הוסט לעמדת הקשר. הוא התקדם במהרה בין דרגי הנוער השונים במועדון. ב-2009 היה קפטן קבוצת הנוער של המועדון, אותה הדריך לזכייה באליפות ספרד לנוער, משחק בהרכבה במשחק הגמר מול סלטה ויגו. בסוף 2009, בעודו שחקן של קבוצת הנוער, ערך את הופעת הבכורה בברצלונה אתלטיק, ששיחקה בליגה השלישית תחת המאמן לואיס אנריקה. ריברולה ערך הופעה נוספת אחת במדיה באותה עונה, שבסיומה הצליחה לעלות לליגה השנייה. בקיץ 2010 השתתף עם הקבוצה הבוגרת בסיבוב קדם העונה שלה, והוא שיחק במשחק ידידות מול ולרנגה הנורווגית.

גם את עונת 2010/2011 החל ריברולה כשחקן של קבוצת הנוער, והוא זכה למספר הזדמנויות בברצלונה ב', לפני שהושאל בינואר 2011 לחצי עונה בוויטסה ארנהיים ההולנדית, אותה אימן אלברט פרר, שחקן ברצלונה בעבר. הוא ערך את הבכורה בליגה ההולנדית ב-22 בינואר, בהפסד 1-0 לווילם II. שבוע לאחר מכן בישל שער ראשון במדי קבוצתו החדשה, בניצחון 5-2 על רודה. ב-12 במרץ הבקיע שער בכורה בוויטסה, בתיקו 1-1 עם הירנביין. בסך הכול במהלך השאלתו ערך ריברולה 15 הופעות, בהן הבקיע פעמיים. הוא שב לברצלונה ב', שם הפך לשחקן קבוע בהרכב הקבוצה, אותה אימן אוסביו סקריסטן. ב-6 בדצמבר 2011 ערך את הופעתו הראשונה והיחידה במדי הקבוצה הבוגרת של המועדון, כשנכנס כמחליף במשחק ליגת האלופות מול באטה בוריסוב. בברצלונה ב' הבקיע ריברולה 5 שערים ב-32 הופעות במהלך עונת 2010/2011 והוא עזר לקבוצתו להגיע למקום ה-8.

בקיץ 2012 עזב ריברולה את ברצלונה ועבר לבולוניה 1909 האיטלקית. ריברולה ערך הופעה בודדת במדי הקבוצה במהלך עונת 2012/2013, ולאחר מכן הוא הושאל למשך עונה לריאל מיורקה, ששיחקה בליגה השנייה בספרד. במהלך ההשאלה ערך 15 הופעות, 8 מהן כשחקן הרכב, והבקיע שער אחד. גם לאחר ששב מהשאלתו מיעט לשחק, ולכן בינואר 2015 הושאל פעם נוספת, לריינדורף אלטאך האוסטרית עד סוף העונה. לאחר ששב מהשאלתו, עבר לפוג'ה שמהליגה השלישית באיטליה.

## סטטיסטיקה
נכון ל-7 ביוני 2012

## קישורים חיצוניים

* Martí Riverola, producto 100% Barça, ספורט, 7.12.201

## הערות שוליים

קטגוריה:קשרי כדורגל ספרדים
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה אתלטיק
קטגוריה:כדורגלני ויטסה ארנהם
קטגוריה:כדורגלני ברצלונה
קטגוריה:כדורגלני בולוניה
קטגוריה:כדורגלני מיורקה
קטגוריה:כדורגלני ריינדורף אלטאך
קטגוריה:כדורגלני פוג'ה
קטגוריה:כדורגלני רג'יאנה
קטגוריה:ספרדים שנולדו ב-1991
שממית החרמון

**שְׂמָמִית הַחֶרְמוֹן** (שם מדעי: *Mediodactylus amictopholis*) הוא מין של לטאה ממשפחת השממיות המצוי בלבנון, סוריה וישראל. המין התגלה לראשונה בחרמון ב-1967 והוגדר על ידי יעקב חיים הופיין. שממית החרמון חיה באזורים הרריים סלעיים – ככל הידוע אנדמית לאזור החרמון ולהרי לבנון שם היא שוכנת בגבהים של 1,300 מטר ומעלה.

שממית החרמון היא האחת מהשממיות הזעירות ביותר המצויות בישראל. אורכה כולל הזנב כ-7 ס"מ, צבעה בגון הנחושת ועל גבה פסים רוחביים שחורים עקלקלים. לאורך הזנב נמשכות טבעות צהובות. הגב כולו מכוסה קשקשים זעירים אחידים. השממית פעילה בשעות היום כשהיא מגיחה ממקומות מסתור בין סלעים ואבנים. תוחלת חייה כשנתיים.

שממית החרמון מצויה בסכנת הכחדה חמורה כאשר גודל אוכלוסייתה אינו ידוע והיא מצויה בסיכון עקב פיתוח תיירותי וצבאי באזור ואיסוף בלתי חוקי.

## לקריאה נוספת
*אנציקלופדיה **החי והצומח של ארץ ישראל** בהוצאת החברה להגנת הטבע ומשרד הביטחון, כרך 5.
* * אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 58-59

## קישורים חיצוניים

* שממית החרמון בספר האדום של החולייתנים בישראל באתר החברה להגנת הטבע
* צילום של שממית החרמון באתר תצפית
* שממית חרמון, באתר הגן הזואולוגי של אוניברסיטת תל אביב

## הערות שוליים

קטגוריה:בעלי חיים בסכנת היעלמות מארץ ישראל
קטגוריה:ארץ ישראל: שממיתיים
קטגוריה:שממיתיים
קטגוריה:בעלי חיים שתוארו ב-1967
קופו

**קופו** (ביפנית: **甲府市**) היא עיר הבירה של מחוז יאמאנאשי שבחבל צ'ובו שביפן. נכון לשנת 2011 מונה אוכלוסיית העיר 197,540 תושבים.

## היסטוריה
בעבר נקרא האזור בו שוכן מחוז יאמאנאשי מחוז קאי, וקופו הייתה בירתו. בתקופת סנגוקו הייתה העיר מקום מושבו של טקדה שינגן.

במלחמת העולם השנייה נחרבו חלקים גדולים מהעיר בהפצצות בעלות הברית ב-6 ביולי 1945.

## אקלים
בקופו שורר אקלים סובטרופי גשום, אך עם פחות משקעים אטמוספיריים מאשר באזור שפלת ים יפן מכיוון שהעיר שוכנת בעמק מוגן מגשם.
250px|ממוזער|ימין|טירת קופו ותחנת קופו
250px|ממוזער|ימין|נהר ארקאווה והעיר

## ערים תאומות
לקופו יחסי ערים תאומות עם:
* 
* 
* 
* 
* 

## קישורים חיצוניים

* 
* הדף הרשמי של העיר קופו.
* 

## הערות שוליים

קטגוריה:צ'ובו: ערים
קטגוריה:יישובים שהוקמו ב-1889
יעקב נגל

**יעקב נגל** (נולד ב-3 בינואר 1957) הוא פרופסור אורח בפקולטה להנדסת אווירונוטיקה וחלל של הטכניון. קודם לכן כיהן כראש המטה לביטחון לאומי בפועל וכקצין בדרגת תת-אלוף.

## ביוגרפיה
נגל בעל תואר ראשון בהנדסת תעשייה וניהול מהטכניון (1979) ותואר שני במנהל עסקים מאוניברסיטת תל אביב (1984). שירת בצה"ל בתפקידי מחקר ופיתוח ביחידה 8200 במשך 17 שנים והוא קצין בדרגת תת-אלוף במילואים.

ב-1996 עבר למינהל למחקר, פיתוח אמצעי לחימה ותשתית טכנולוגית (מפא"ת) במשרד הביטחון ובשנת 2002 השתחרר מצה"ל והמשיך לעבוד כאזרח במפא"ת. במהלך הזמן התקדם לתפקיד ממלא מקום ראש מו"פ וסגן מדעי לראש מפא"ת. בתפקידו זה עמד בראש הוועדה לבחינת מערכות ליירוט רקטות קרקע-קרקע קצרות טווח שהמליצה על מערכת יירוט קינטי ("כיפת ברזל") כפתרון המועדף על פני מערכת "סקייגארד". מאפריל 2011 שימש סגן ראש המטה לביטחון לאומי וראש האגף למדיניות ביטחונית ואסטרטגית. במסגרת תפקידו שימש כמשקיף מטעם המל"ל בוועדה לבחינת תקציב הביטחון.

בינואר 2016 מונה לממלא מקום ראש המטה לביטחון לאומי בעקבות מינויו של יוסי כהן לראש המוסד. עקב התארכות מילוי המקום כונה בפרסומי המכון ובראיונות לתקשורת "ראש המכון לאומי בפועל" ולא רק כממלא מקום.

בזמן כהונתו כראש המל"ל בפועל היה אחראי מטעם ישראל על הסכם הסיוע מארצות הברית, ראש הצוות מטעם ישראל בנוגע להסכם הגרעין באיראן וכן חתם על הסכם הפיוס עם טורקיה.

במרץ 2017 סיים את תפקידו זה והוחלף על ידי איתן בן-דוד.

מכהן כפרופסור אורח בפקולטה להנדסת אווירונאוטיקה וחלל של הטכניון. הוא עמית אורח ב  (FDD).

במאי 2018 מונה על ידי הממשלה לנציג ציבור בוועדה לאישור מינויי בכירים. בספטמבר 2018 פרש לאחר שבג"ץ הקפיא את המינוי בעקבות עתירה של התנועה לטוהר המידות, שטענה שהוא מקורב לראש הממשלה בנימין נתניהו, וכי לא דיווח על זיקתו האישית לשרים בממשלה בטופס המועמדות שהגיש.

בשנת 2022 יצא לאור ספרו, שנכתב יחד עם יונתן שנזר, **העימות בעזה 2021 - חמאס, ישראל ו-11 ימי עימות.**

בינואר 2024 מונה נגל לראש ועדה שנועדה להכריע במחלוקת בין "המוסד" וצה"ל בנושא תוכנית הדגל הלאומית להתמודדות הצבאית עם תוכנית הגרעין האיראנית. היא הגישה את המלצותיה במרץ 2024.

ב-2024 מונה לראש הוועדה הציבורית לבחינת בניין הכוח ותקציב הביטחון, וזו הגישה את המלצותיה בינואר 2025.

ב-2025 מונה לראש הוועדה לגיבוש המלצות להאצת תחום הבינה המלאכותית בראייה לאומית. ישיבת ההנעה היייתה במאי 2025.

## קישורים חיצוניים

* 
* 
* 
* 
*

## הערות שוליים

קטגוריה:עובדי משרד הביטחון
קטגוריה:מהנדסי תעשייה וניהול ישראלים
קטגוריה:חיילי יחידה 8200
קטגוריה:סגל המטה לביטחון לאומי
קטגוריה:תתי-אלופים בצה"ל
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:ישראלים שנולדו ב-1957
שיזואוקה

**שיזואוקה** (ביפנית: 静岡市) היא עיר הבירה של מחוז שיזואוקה שבחבל צ'ובו שביפן. אוכלוסיית העיר מונה 689,881 תושבים, נכון ל-1 באוגוסט 2021.

## היסטוריה
באזור בו שוכנת העיר שיזואוקה נמצאו עדויות להתיישבות אנושית מלפני אלפי שנים, מהתקופה הפלאוליתית ביפן. בסביבות העיר נמצאו מספר תלי קבורה מתקופת קופון, ובאתר הארכאולוגי טורו, השוכן במרכז העיר, נמצאו עדויות להתיישבות אנושית מתקופת תקופת יאיואי.

בראשית תקופת נארה נוסד מחוז סורוגה, ובעשור הראשון של המאה ה-8 נקבע המקום בשם סונפו (駿府), לגדות נהר אבה.

בתקופת אשיקאגה הייתה סונפו בירתו של שבט אימגאווה, אך לאחר שנחלו תבוסה בקרב אוקהאזמה כבש טקדה שינגן את האזור, וטוקוגאווה איאיאסו כבש אותו ממנו לאחר מכן. טויוטומי הידיושי, מאחד יפן, העניק את העיר לנקמורה קזוטאדה, אך לאחר קרב סקיגהארה כבש טוקוגאווה את סונפו מחדש, והעביר אותה לשליטתו של אחד מפקודיו, נאיטו נובונארי ב-1601. ב-1606 פרש טוקוגאווה מתפקיד השוגון ועבר להתגורר בסונפו, משם החזיק בהשפעה רבה על השוגון החדש טוקוגאווה הידטאדה, והעיר עברה להיות בשליטתו הישירה של השוגון.

ב-1869, לאחר התמוטטות שוגונות טוקוגאווה, קיבל השוגון הנצר למשפחת טוקוגאווה שליטה על האן לסונפו. באותה שנה שונה שמו של ההאן לשיזואוקה, וב-1871 בוטלה שיטת ההאן והאן שיזואוקה הפך למחוז שיזואוקה. העיר שיזואוקה נוסדה באופן רשמי ב-1 באפריל 1889.

במלחמת העולם השנייה לא הייתה שיזואוקה מטרה להפצצות בעלות הברית מכיוון שלא היו בסביבתה בסיסים צבאיים ומתקנים תעשייתיים. אולם, ב-19 ביולי הפציצו אותה מפציצים אמריקנים והחריבו חלקים נרחבים ממנה, תוך גרימת אבדות רבות בנפש.

## אקלים
בשיזואוקה שורר אקלים סובטרופי גשום, עם חודשי קיץ חמים ולחים, וחודשי חורף קרירים עם מעט שלג. בשל קרבתה לזרם קורושיו, בשיזואוקה יורדים משקעים אטמוספיריים רבים, אך יש בה ימי שמש רבים בשל העובדה שהיא מוגנת מפני סופות מכיוון ים יפן.

250px|ממוזער|ימין|הר איאינו והר אקיטה
250px|ממוזער|ימין|בניין העירייה של שיזואוקה

## כלכלה
כלכלת שיזואוקה מתבססת בעיקר על מגזר השירותים, ובמקצת על תעשייה ועל חקלאות. בתחום החקלאות, מייצרת העיר תה ירוק, תותים, ואסאבי, מנדרינה, לוטוס, ורדים ואפרסקים. כמו כן, נמל שימיזו הסמוך הוא מרכז לדיג טונה.

## ערים תאומות
לשיזואוקה יחסי ערים תאומות עם:
* 
* 
* 
* 

## קישורים חיצוניים

* 

* 
* הדף הרשמי של העיר שיזואוקה.

## הערות שוליים

קטגוריה:צ'ובו: ערים
קטגוריה:מחוז שיזואוקה
קטגוריה:יישובים שהוקמו ב-2003
זאב בודד (טרור)

**זאב בודד** או **טרוריסט זאב בודד** (מכונה בישראל גם **טרור יחידים** או **טרור בודדים**) הוא אדם אשר מבצע פעולות אלימות של טרור על מנת לתמוך בקבוצה או תנועה מסוימת, או מתוך אידאולוגיה, אך מבצע זאת לבדו, מחוץ למסגרת של תנועה או ארגון ומבלי לקבל סיוע וחומרים מכל קבוצה שהיא. על אף שהזאב הבודד פועל לבדו, הוא יכול להיות מושפע ומונע מאמונה ומאידאולוגיה של קבוצה חיצונית.

חוקרי עתיד מעריכים כי עד שנת 2050 יוכל מפגע בודד להוציא לפועל פעולה שתגרום למותם של 100,000 בני אדם.

## מקור המונח
על פי הליגה נגד השמצה, המונח "זאב בודד" הפך לפופולרי על ידי אנשים שהזדהו עם עליונות לבנה בשנות ה-90. טום מצגר, שהקים תנועה נאו-נאצית, עודד פעילות מחתרתית של בודדים או תאים קטנים ואשר בניגוד לפעילות של חברות בארגונים גלויים וידועים, הבודדים היו מיועדים לפעול כ"לוחמים הפועלים לבד או בקבוצות קטנות ואשר תוקפים את הממשלה או מטרות אחרות על בסיס יום יומי, ובאופן אנונימי".

מומחה הטרור בריאן מייקל ג'נקינס מתאגיד ראנד מעדיף את המונח "כלב משוטט" על פני "זאב בודד". על פי ג'נקינס, רוב האנשים המעורבים בהתקפות אלה "מחרחרים אלימות, עצבניים ואגרסיביים אך ללא גיבוי".

## שימוש נוכחי
המונח "זאב בודד" נמצא בשימוש ארגוני האכיפה בארצות הברית והמדיה.

על אף שזאב בודד פועל על מנת לקדם את האמונות האידאולוגיות של קבוצות קיצוניות, הוא פועל על דעת עצמו, מבלי שיונחה על ידי גורם חיצוני. השיטות והטקטיקות של זאבים בודדים נקבעות על ידם, במקרים רבים לזאב הבודד אין אפילו קשר אישי עם הקבוצה שהוא מזדהה איתה. על כן קשה לגורמי לוחמה בטרור לאסוף מודיעין על זאבים בודדים.

ניתוחים שנעשו על ידי המכון הבין-לאומי ללוחמה בטרור מצביעים על 5 מאפיינים של טרור זאבים בודדים איסלמיים בעולם המערבי:
# עלייה במספר המדינות הנפגעות על ידי טרור זאבים בודדים
# עלייה במספר הפצועים וההרוגים כתוצאה מפעילות של זאבים בודדים
# עלייה בהצלחות גורמי אכיפת החוק בארצות הברית בעצירת זאבים בודדים לפני ביצוע ההתקפה
# הצלחה גבוהה בהתקפות זאבים בודדים
# עלייה בהתקפות כנגד אנשי צבא

## קישורים חיצוניים
*
* 
*אנדרו מקארתי, שקר "המפגע הבודד", באתר מידה, 24 במרץ 2022
*מר ברבינג (האריס) וסרן גליק, טרור הבודדים – השב"כ במערכת "גודל השעה", כתב עט בין הקטבים גיליון 22–23: מב"ם וביטחון שוטף חלק ג', 10 באוקטובר 2019

## הערות שוליים

קטגוריה:טרור
קטגוריה:טקטיקות בטרור
קטגוריה:לחימה בטרור
אנדראו בוסק אי ז'ירונה

**אנדראו בוסק אי ז'ירונה** (בקטלאנית: **Andreu Bosch i Girona**, לעיתים נקרא בשם הספרדי "אנדרס" (Andrés); 1 באוגוסט 1903 - 5 ביולי 1978) היה כדורגלן ספרדי-קטלאני ששיחק בשנות ה-20 של המאה ה-20 בברצלונה. הוא זכה עם הקבוצה שלוש פעמים בגביע הספרדי וכן במהדורה הראשונה של הליגה הספרדית. בנו, אנדראו בוסק אי פוז'ול, היה כדורגלן גם הוא, והוא שיחק במדי ברצלונה בשנות ה-50.

## קריירה
בוסק החל את הקריירה שלו בראשית שנות ה-20 של המאה ה-20 בקבוצה ז'ופיטר. ב-1922 הצטרף לברצלונה. לרוב שיחק רק במשחקי ידידות, אך הוא היה חלק מקבוצה מוצלחת ביותר, שבמהלך תקופתו שם זכתה 5 פעמים באליפות קטלוניה. ברצלונה זכתה בשתי מהדורות רצופות של הגביע הספרדי בשנים 1925 ו-1926, אך בוסק לא שותף במשחקי הגמר. בגמר של 1928 פגשה ברצלונה את ריאל סוסיאדד, ולאחר שהמשחק הסתיים בתיקו 1-1, ללא השתתפותו של בוסק, נקבע משחק חוזר. במשחק החוזר פתח בוסק בהרכב, אך גם משחק זה הסתיים בתיקו 1-1 ונערך משחק חוזר שני, בו ניצחה ברצלונה וזכתה בתואר, ללא בוסק בהרכבה.

הליגה הספרדית הוקמה בסוף 1928, וברצלונה זכתה באליפות הראשונה של ספרד. בוסק שיחק ב-3 משחקים במהלך העונה. הראשון שבהם היה ב-3 במרץ 1929, בתיקו 2-2 עם ארנס גצ'ו, והאחרון שבהם היה בהפסד 5-1 לאתלטיק בילבאו ב-31 במרץ. בוסק השתתף במשחק אחד של נבחרת קטלוניה במהלך השנה. בסוף העונה עזב את ברצלונה וחזר לז'ופיטר, שם סיים את הקריירה שלו כעבור שנה.

## תארים
### ברצלונה
* אליפות ספרד (1): 1928/1929
* הגביע הספרדי (3): 1925, 1926, 1928
* אליפות קטלוניה (5): 1924, 1925, 1926, 1927, 1928

## קישורים חיצוניים

* Los Bosch en la historia azulgrana, La Hemeroteca de Mundo Deportivo, 27.4.1968, עמ' 19

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:קשרי כדורגל ספרדים
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה
קטגוריה:ברצלונה: כדורגלנים
קטגוריה:ספרדים שנולדו ב-1903
קטגוריה:ספרדים שנפטרו ב-1978
ביטיס פרינגיי

**ביטיס פרינגיי** (שם מדעי: *Bitis peringueyi*) הוא מין נחש ארסי מהסוג ביטיס החי בדרום-מערב אפריקה. קרוי על שם החוקר לואי פרנגה  (1855 – 1924).

## מאפיינים
לביטיס זה גוף קטן ומסורבל המגיע לאורך 20–27 ס"מ ויכול להגיע עד 32 ס"מ, חי במדבר נמיב בנמיביה (שם הוא מצוי בעיקר בואלוויס ביי) ועד דרום אנגולה. כמו לרוב חברי הסוג הראש שלו גדול ומעוגל עם עיניים גדולות, כתומות בעלות קרום רגיש במקום עפעפיים ולשון ארוכה העוזר לו בהרחה. הקשקשים מגודלים והגוף מגושם ובעל קשקשים זהובים עם פסים דקיקים לבנים. הבטן לבנה או צהבהבה והזנב הקטן אפור או כהה יותר. כמו רוב הנחשים, גם נחש זה צריך את חום השמש כדי להתחמם והמדבר הוא מקום טוב לכך, אך בשלב מסוים הוא צריך להימלט ממנה ולהתחפר אל תוך החול.

הביטיס הוא נחש ארסי ההורג את טרפו במהירות באמצעות שיניו. הוא מסתתר מתחת לחול, מסתווה וממתין במארב לטרף קטן שיחלוף ומכיש במהירות. הטרף העיקרי הוא לטאות קטנות מהסוגים לטאה שטוחת-אף ו-*Ptenopus*. לטאות אלה עשירות בנוזלים והן מספקות לו נוזלים שמצויים במחסור במדבר. הוא מסוכן גם לאדם ישנם מעט אנשים בסביבתו כך שמספר המוכשים קטן וגם הארס שלו נמוך יחסית בהשוואה לבני סוגו.

## קישורים חיצוניים

* , בערוץ נשיונל ג'יאוגרפיק

## הערות שוליים

קטגוריה:בעלי חיים שתוארו ב-1888
קטגוריה:צפעונים
קטגוריה:נמיביה: זוחלים
קטגוריה:טקסונים שתוארו בידי ז'ורז' אלבר בולנז'ר
קטגוריה:מדבר נמיב: בעלי חיים
הארמייה השלישית (הונגריה)

**הארמייה השלישית של הונגריה** (בהונגרית: **3. magyar hadsereg**) הייתה ארמיית שדה של צבא הונגריה, שלחמה במלחמת העולם השנייה.

## היסטוריה
ממלכת הונגריה, בהנהגת העוצר מיקלוש הורטי, שיתפה פעולה עם מדינות הציר במהלך מלחמת העולם השנייה, והכריזה מלחמה על בעלות הברית. ב-1 במרץ 1940, המטה הכללי של צבא הונגריה הורה על הקמת שלוש ארמיות שיילחמו לצד מדינות הציר. הארמייה לקחה חלק בפלישה ליוגוסלביה והוצבה מול הארמייה היוגוסלבית הראשונה בעיקר בין נהר הדנובה לנהר טיסה. כהכנה לפלישה, סופח אל הארמייה השלישית גדוד צנחנים עצמאי שנועד לסייע בפעולות הצנחה ביוגוסלביה במהלך המערכה.

ב-11 באפריל החלה הארמייה השלישית לנוע מהגבול היוגוסלבי דרומה לכיוון נובי סאד (כיום בתחומי סרביה). ההונגרים לא נתקלו כמעט בהתנגדות מצד כוחות הצבא היוגוסלבים, אשר כבר היו מותשים לאחר התקפות בלתי פוסקות מצד הצבא הגרמני שכבר שבוע נמצא בלחימה.

ב-30 באוגוסט 1944 בעקבות חדירת הצבא האדום לשטח הונגריה המזרחית, הוקמה הארמייה השלישית בפעם השנייה. באוקטובר 1944 השתתפה הארמייה במתקפת נגד מוצלחת, שביצעו כוחות הונגריים וגרמניים תחת פיקוד גנרל מקסימיליאן פרטר-פיקו, באזור העיר דברצן. מתקפה במהלכה ספגה החזית האוקראינית השנייה אבדות כבדות. הארמייה לקחה חלק פעיל במהלך קרב דברצן ובקרבות על דרכי הגישה לעיר בודפשט. היא הושמדה בין 16 באפריל ל-25 באפריל על ידי הארמייה ה-46 הסובייטית בדרכה לברטיסלאבה. כוחות קטנים של הארמייה נמלטו לדרום-מערב אוסטריה ורשמית הארמייה התקיימה עד 8 במאי 1945.

## מפקדים
מפקדי הארמייה:
* לוטננט גנרל אלמאר גורונדי-נובק (1 במרץ 1940 - 1 בנובמבר 1941)
* לוטננט גנרל זולטן דאקולב (1 בנובמבר 1941 - 1 בדצמבר 1942)
* לוטננט גנרל לאגוס קאסאטאי (1 בדצמבר 1942 - 12 ביוני 1943)
* לוטננט גנרל קרולי באראגפי (12 ביוני 1943 - 15 במאי 1944)
* לוטננט גנרל יוזף האצלני (19 בספטמבר 1944 - 8 במאי 1945)
## קישורים חיצוניים
* הארמייה השלישית באתר Axis History 
* כוחות הציר ההונגריים במלחמת העולם השנייה באתר Feldgrau.com 

## הערות שוליים

קטגוריה:זירת מזרח אירופה במלחמת העולם השנייה
קטגוריה:הונגריה במלחמת העולם השנייה
קטגוריה:הונגריה: היסטוריה צבאית
קטגוריה:צבא הונגריה
ות'ר רפורט

**ות'ר רפורט** (באנגלית: **Weather Report**; מילולית: "תחזית מזג האוויר") הייתה להקת ג'אז-פיוז'ן אמריקאית, בהנהגת ג'ו זאווינול וויין שורטר, שפעלה בין השנים 1970 לבין 1986.

## היסטוריה
הלהקה הוקמה והונהגה בשנת 1970 בידי הקלידן ג'ו זאווינול הסקסופוניסט ויין שורטר ונגן כלי ההקשה איירטו מוריירה שהיו יוצאי ההרכב של מיילס דייוויס. חברים נוספים בהרכב המקורי היו הבסיסט מירוסלאב ויטוס והמתופף אלפונז מוזון.

לאחר עזיבתו של ויטוס ב-1973, הנהיגו שורטר וזאווינול את ההרכב יחדיו עד פירוקו ב-1985.

מוזיקאים רבים ניגנו בהרכב המשתנה בגלגוליו השונים, הבולט ביותר היה הבסיסט המהפכני ג'אקו פסטוריוס. אלבומיהם החשובים, בהם הוגדר "הצליל של 'תחזית מזג האוויר'" היו "Sweetnighter" (השלישי, 1973) ו-"Mysterious Traveller" (הרביעי, 1974) בהם התפתחה המוזיקה הן באורך הקטעים, הן בתחכומם. נוספו אלמנטים של פאנק (Funk), של מוזיקת רוק ושל מוזיקה קלאסית תוך אלתור קבוצתי ובכך עיצבו את סגנון הפיוז'ן.

האלבום "Heavy Weather" מ-1977 (בהרכב עם פסטוריוס) זכה להצלחה המסחרית הגדולה ביותר והגיע למקום ה-30 במצעד בילבורד. בפרט הצליח הקטע הסוחף "Birdland" מאת זאווינול מתוך תקליט זה (על שם מועדון Birdland בניו יורק), שהפך לסטנדרט. קטע זה זכה בשלושה פרסי גראמי.

ב-1985 יצא התקליט החשוב האחרון של ההרכב והארבעה עשר במספר, "Sportin' Life", שאירח את בובי מקפרין בשירה.

ב-1986 הלהקה התפרקה.

## דיסקוגרפיה
### אלבומי אולפן

## נגנים
ממוזער|Weather Report בהופעה, 1980|300px

### מנהיגי ההרכב
* ג'ו זאווינול - קלידים, הלחנה ועיבוד
* ויין שורטר - סקספונים, הלחנה ועיבוד
### נגנים נוספים
; **כלי נשיפה**: אנדרו וויט (1972)
; **באס**: מירוסלאב ויטוס (1970), אלפונסו ג'ונסון (1974), ג'אקו פסטוריוס (1976), ויקטור ביילי (1982)
; **תופים**: אלפונס מוזון (1970), אריק גרבט (1972), צ'סטר תומפסון (1976), פיטר ארסקין (1978), עומר חכים (1982)
;**כלי הקשה**: אירטו מוריירה (1970), דום אום רומאו (1971), אלכס אקוניה (1976), מנולו בדרנה (1977), רוברט תומאס ג'וניור (1982), חוזה רוסי (1983), מינו סינלו (1984)

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גראמי
קטגוריה:הרכבי ג'אז
קטגוריה:להקות רוק אמריקאיות
קטגוריה:להקות שהוקמו בשנת 1970
קטגוריה:להקות שהתפרקו בשנת 1986
ממיר דיגיטלי לאנלוגי

200px|ממוזער|שמאל|עקומת אות אנלוגי שנוצרה ממידע בדיד, דיגיטלי
[שמאל|ממוזער|200x200px|ממיר DAC בעל 8 ערוצים של Cirrus Logic, CS4382 על [כרטיס קול]]
**ממיר [[דיגיטלי]] ל[[אנלוגי]]** (באנגלית: **Digital-to-Analog Converter**; בראשי תיבות: **DAC**; נקרא גם: **D/A** או **D to A**) הוא מכשיר הממיר מידע דיגיטלי, בדרך כלל בינארי, לאות אנלוגי (לדוגמה מתח או זרם). בשונה מאותות אנלוגיים, מידע דיגיטלי ניתן לטיפול, עריכה או אחסון ללא שינוי או איבוד נתונים, אולם לפעמים בעזרת מכשור יותר מורכב ויקר. למרות זאת, DAC נדרש כאשר רוצים להפוך מידע דיגיטלי לאות העובר לאוזנית שמע, או מגבר כדי להפיק קול.

הפעולה ההפוכה לזו של ה DAC היא המרה מאנלוגי לדיגיטלי, על ידי מכשיר ADC.

## סימול
300px|ממוזער|מרכז|סימול אופייני בתרשים חומרה של DAC הממיר 8 סיביות לאות אנלוגי

## ראו גם
* ממיר אנלוגי לדיגיטלי

## קישורים חיצוניים

* 

קטגוריה:מעגלים חשמליים
קטגוריה:עיבוד אותות ספרתי
קטגוריה:אלקטרוניקה
קטגוריה:אפנון
קטגוריה:קול
אנקת גבהים (סדרה, 1978)

**אנקת גבהים** (באנגלית: **Wuthering Heights**) היא סדרת טלוויזיה בריטית משנת 1978, עיבוד לרומן באותו שם מאת אמילי ברונטה. בסדרה מככבים קן האצ'יסון, קיי אדשיד, פט הייווד וג'ון דאטין. הסדרה שודרה לראשונה בערוץ BBC Two בחמישה חלקים החל מ-24 בספטמבר 1978. אתרי הצילומים היו באדמות הבור שביורקשייר. עיבוד זה נחשב נאמן ביותר למקור הספרותי. בניגוד לגרסאות קולנועיות קודמות סרט זה אינו מסתיים עם מותה של קאתי, אלא ממשיך לגולל את סיפורם של בני הדור הצעיר, ואת רצונו של היתקליף לנקום במי שגרם לו עוול.

בישראל, הסדרה שודרה לראשונה בערוץ 2 הנסיוני בשנים 1987-88. 

## צוות השחקנים

## קישורים חיצוניים

* "אנקת גבהים" באתר ה-BBC

## הערות שוליים

קטגוריה:סרטים המבוססים על אנקת גבהים
קטגוריה:סרטי טלוויזיה בריטיים
קטגוריה:סרטי 1978
קאזאן מסוקים

**קאזאן מסוקים** (באנגלית: **Kazan Helicopters**) היא חברה רוסית לייצור מסוקים הממוקמת בקאזאן, טטרסטן. נוסדה בשנת 1940 והיא חברת בת של "מסוקי רוסיה".

מוצרי החברה כוללים את הדגמים מיל מי-8, מיל מי-17, מיל מי-38, קאזאן אנסאט, וקאזאן אקטאי.

[ימין|ממוזער|300px|מסוק [מיל מי-17 בשירות חיל האוויר האפגני, מתוצרת החברה]]

## ראו גם
* תעשיית תעופה ברוסיה

## קישורים חיצוניים

* 

## ביאורים

קטגוריה:קצרמר חברות
קטגוריה:קצרמר תעופה צבאית
קטגוריה:תעשיית נשק ברוסיה
קטגוריה:קאזאן
קטגוריה:יצרני מסוקים
קטגוריה:מיל
דראפט ההרחבה של שנת 2013 בליגת הפיתוח של ה-NBA

**דראפט ההרחבה של שנת 2013 בליגת הפיתוח של ה-**NBA הוא דראפט ההרחבה השישי בתולדות ליגת הפיתוח של ה-NBA. הדראפט התקיים ב-29 באוגוסט 2013 בעקבות הצטרפותה הצפויה של קבוצת דלוור 87' לליגה בעונת 2013/14. הקבוצה הוקמה כממשיכתה של קבוצת יוטה פלאש, שהשעתה את פעילותה בליגה בסיום עונת 2010/11. 

## דראפט ההרחבה
בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרה דלוור 16 שחקנים. בין השחקנים שנבחרו היו שני שחקנים שנבחרו בעבר למשחק האולסטאר של ליגת הפיתוח: ליאו ליונס ושון ויליאמס, 2 שחקנים שבעברם שיחקו בליגת העל הישראלית. ויליאמס, ששיחק בעברו בבוסטון סלטיקס הוא אחד משני השחקנים שנבחרו בדראפט הנוכחי ובעבר נבחרו גם בדראפט ה-NBA. (השחקן השני היה דארינגטון הובסון).

## שחקנים שנבחרו בדראפט

קטגוריה:דראפט הרחבה: NBADL
קטגוריה:2013 בספורט
קטגוריה:2013 בארצות הברית
נובלסוויל בום

**נובלסוויל בום** (באנגלית: **Noblesville Boom**) היא קבוצת כדורסל מהעיר נובלסוויל, אינדיאנה המשחקת בליגת הפיתוח של ה-NBA מאז שנת 2007. בעונת 2013/14 זכתה הקבוצה באליפות הראשונה בתולדותיה. בספטמבר 2015 נרכשה הקבוצה על ידי קבוצת אינדיאנה פייסרס.

## היסטוריה
הקבוצה נוסדה לקראת עונת 2007/08 בשם **פורט ויין מאד אנטס** (**Fort Wayne Mad Ants**) בעיר פורט ויין שבאינדיאנה, וחתמה על הסכמי שיתוף פעולה עם דטרויט פיסטונס ואינדיאנה פייסרס מה-NBA. ב-5 בספטמבר 2007 בחרה הקבוצה 10 שחקנים במסגרת דראפט ההרחבה של שנת 2007 בליגת הפיתוח של ה-NBA, שהיוו את הבסיס לקבוצה בעונתה הראשונה. לקראת עונת 2008/09 חתמה הקבוצה על הסכם שיתוף פעולה גם עם מילווקי באקס ולקראת עונת 2012/13 חתמה על הסכם עם שארלוט בובקאטס כקבוצה הרביעית.

באותה העונה העפילה הקבוצה לראשונה לפלייאוף, אך הפסידה בשני משחקים לסנטה קרוז ווריורס והודחה בסיבוב הראשון. בעונת 2013/14 הגיעה הקבוצה לראשונה בתולדותיה לגמר ואף זכתה באליפות, לאחר שניצחה את סנטה קרוז בסדרת הגמר. בעונת 2014/15 שוב פגשו המאד אנטס את הווריורס בגמר, אך הפעם הפסידו.

בספטמבר 2015 רכשה אינדיאנה פייסרס את הקבוצה ונהייתה השותפה היחידה בה. לקראת עונת 2023/24 הועברה הקבוצה לאינדיאנפוליס ושמה שונה ל**אינדיאנה מאד אנטס** (**Indiana Mad Ants**). באפריל 2025 מותגה הקבוצה מחדש כ**נובלסוויל בום** והועברה לאולם החדש שנבנה בנובלסוויל, אינדיאנה.

## מאזן לפי עונה

## קישורים חיצוניים

## הערות שוליים

*
קטגוריה:קבוצות ליגת הפיתוח של ה-NBA
קטגוריה:אינדיאנה: מועדוני ספורט
קטגוריה:אינדיאנה פייסרס
מייקל מרקס

**מייקל מרקס** (באנגלית: **Michael Marks**) היה יזם יהודי-אנגלי ממוצא ליטאי, ממייסדי חברת "מרקס אנד ספנסר".

## ביוגרפיה
מרקס נולד ביוני 1859 (יש האומרים ב-1863), בעיר סלונים שבאימפריה הרוסית, בתחומי בלארוס של ימינו, למשפחה של יהודים-פולנים. בסביבות שנת 1882 היגר לעיר לידס בממלכה המאוחדת, שם עבד בחברה בשם "באראן", שהייתה ידועה בכך שהעסיקה מהגרים יהודים. בשנת 1884 פגש מרקס את אייזק דיוהרסט, איש עסקים מקומי. מרקס החל לקנות סחורה מהחברה של דיוהרסט, ולמכור אותה בעיירות הסמוכות. כך הצליח לצבור את הונו הראשון ולפתוח דוכן בשוק הפתוח של לידס. הדוכן שלו התייחד בסיסמהː "אל תשאל כמה זה עולה - הכֹּל בְּפֶּני". בנוסף, הוא החליט לשכור מקום בשוק מקורה בלידס. גם כאן בחלק מן הדוכנים השתמש מרקס בסיסמה "הכל בְּפֶּני". מרקס הרחיב את רשת הדוכנים שלו למקומות נוספים ביורקשייר ולנקשייר.

### מרקס אנד ספנסר
בשנת 1894 החליט מרקס להרחיב את העסק וחיפש לעצמו שותף עסקי. דיוהרסט, הציע לו את תומאס ספנסר, הקופאי שלו, בשל ניסיונו וקשריו העסקיים. מרקס קיבל את ההצעה ובשותפות עם ספנסר הקימו השניים רשת של חנויות בשם "מרקס אנד ספנסר" (Marks & Spencer) בערים רבות באנגליה, דוגמת מידלסברו, מנצ'סטר, בירמינגהם, ליברפול, בריסטול, שפילד, סנדרלנד וקארדיף. 
 ימין|ממוזער|סניף מרקס & ספנסר ביוקרשיר    
 
החברה שמה את הדגש העיקרי שלה על איכות, בין השאר הקימה בשנת 1957 מערכת למדידת גודל גרב.

בשנת 1948 היא הקימה מחלקה לטכנולוגיית מזון. עד אמצע שנות ה-50 הצוות בקנטינות ובקפיטריות עבר הכשרה בנושא היגיינה.

במשך רוב ההיסטוריה שלה, היה לרשת גם מוניטין של מתן תמורה הוגנת לכסף. כשהמוניטין הזה החל לדעוך, הרשת נתקלה בקשיים רציניים. ניתן לטעון כי רשת M&S הייתה קמעונאית איקונית של 'מוצרי איכות בריטית'.

היחס הבלתי מתפשר ליחסי לקוחות התבטא בסיסמה משנת 1953: "הלקוח תמיד צודק לחלוטין!"

מרקס, שקיבל אזרחות בריטית ב־1897, המשיך לפתח את העסק עד מותו בגיל 48, ב-31 בדצמבר 1907 בסלפורד.

## קישורים חיצוניים
* 
* Marks in Time: 125 Years of Marks & Spencer

קטגוריה:ערכים שבהם תבנית בריטניקה אינה מתאימה
קטגוריה:יהודים בלארוסים
קטגוריה:מהגרים מרוסיה לממלכה המאוחדת
קטגוריה:אנשי עסקים יהודים בריטים
קטגוריה:בריטים ממוצא יהודי-פולני
קטגוריה:בריטים שנולדו ב-1859
קטגוריה:בריטים שנפטרו ב-1907
!!

ל-**!!** (סימן קריאה כפול) יש משמעויות אחדות, בהתאם להקשר שבו הסימן מופיע:

__פירושונים__
מוניקה צרט

**מוניקה צרט** (בגרמנית: **Monika Zehrt**; נולדה ב-29 בספטמבר 1952) היא אתלטית עבר מזרח גרמניה, אלופה אולימפית (מינכן 1972) בריצת 400 מטר.

## ביוגרפיה
צרט נולדה בריזה, סקסוניה.

### אלופת אירופה
באליפות אירופה שנערכה בהלסינקי, פינלנד בשנת 1971 זכתה צרט במדליית זהב בריצת שליחות 4x400 מטר בשיא עולם חדש של 3:29.28 דקות, לפני מערב גרמניה (3:33.04 דקות) וברית המועצות (3:34.11 דקות).

### שיאנית עולם ואלופה אולימפית
בתחרות שנערכה ב-4 ביולי 1972 בפריז, צרפת השוותה צרט בריצת 400 מטר את שיא העולם בתוצאה של 51.0 שניות (אלקטרוני 51.08 שניות). חודשיים לאחר מכן, באולימפיאדת מינכן (1972) היא זכתה בשתי מדליות זהב, בריצת 400 מטר בשיא אולימפי חדש של 51.08 שניות, לפני ריטה וילדן ממערב גרמניה (51.21 שניות) וקתי המונד מארצות הברית (51.64 שניות). כבר בשלב המוקדמות היא קבעה שיא אולימפי חדש של 51.47 שניות. בריצת שליחות 4x400 מטר, בשיא עולם חדש של 3:22.95 דקות, לפני ארצות הברית (3:25.15 דקות) ומערב גרמניה (3:26.51 דקות). כבר בשלב המוקדמות האצניות ממזרח גרמניה קבעו שיא עולם חדש של 3:28.48 דקות.

## שיאי אישיים
* ריצת 400 מטר: 51.08 שניות (1972)

## ראו גם

*התפתחות שיא העולם בריצת 400 מטר (ויקיפדיה האנגלית)
*התפתחות שיא העולם בריצת שליחות 4x400 מטר (ויקיפדיה האנגלית)

## קישורים חיצוניים

קטגוריה:אצניות מזרח גרמניות
קטגוריה:אתלטיות באולימפיאדת מינכן (1972)
קטגוריה:אלופות אולימפיות מזרח גרמניות: אתלטיקה
קטגוריה:שיאניות עולם מזרח גרמניות: אתלטיקה
קטגוריה:אלופות אולימפיות: ריצת 400 מטרים
קטגוריה:גרמניות שנולדו ב-1952
קטגוריה:גרמנים שנולדו ב-1952
דראפט ההרחבה של שנת 2014 בליגת הפיתוח של ה-NBA

**דראפט ההרחבה של שנת 2014 בליגת הפיתוח של ה-**NBA הוא דראפט ההרחבה השביעי בתולדות ליגת הפיתוח של ה-NBA. הדראפט התקיים ב-2 בספטמבר 2014 בעקבות הצטרפותה הצפויה של קבוצת וסצ'סטר ניקס לליגה בעונת 2014/15. 

## דראפט ההרחבה
בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרה וסטצ'סטר 16 שחקנים. בין השחקנים שנבחרו היו שני שחקנים שנבחרו בעבר למשחק האולסטאר של ליגת הפיתוח: ג'רום ג'ורדן ודז'ואן סאמרס ושלושה שחקנים שנבחרו בעבר בדראפט ה-NBA: קריג ברקינס, לוק הארנגודי וכריס ג'וזף.

## שחקנים שנבחרו בדראפט

## הערות שוליים

קטגוריה:דראפט הרחבה: NBADL
קטגוריה:2014 בספורט
קטגוריה:2014 בארצות הברית